Sementproduksjon er energikrevende, og Norcem har siden midt på 1980-tallet benyttet alternative brensler til erstatning for kull og olje. De alternative brenslene består i hovedsak av bearbeidet næringsavfall. Papir, tekstiler, trevirke, plast og dyremel (forbehandlet avfall fra slakteindustrien) er de viktigste komponentene. I tillegg blir farlig avfall som maling, lakk, oljer og andre kjemikalier bearbeidet til brensel gjennom datterselskapet Heidelberg Materials Miljø AS (tidl. Renor).